De amore (Andreas)
De amore sive De arte honeste amandi est opus Latine in forma dialogi ab Andrea Capellano saeculo XII scriptum. Ibi "curia amoris", quae comitissa Maria materque Alienora Aquitaniae tenuerint, describitur causaeque variae enarrantur. Liber comitissae Mariae dicatus est, sed annus confectionis incertus manet. Auctor "divitias Hungaricas" vituperat: suggeritur igitur librum eo tempore scriptum esse quo Bela III rex Hungaricus Margaritam, Mariae sororem, uxorem postulabat, anno fere 1184, sed ante matrimonium compactum anno 1186.